Návrh je proporcionálny aj z toho dôvodu, že členským štátom a subjektom verejného sektora dáva určitú mieru voľnosti nielen s ohľadom na registračné systémy (t. j. pokiaľ ide o to, či sa majú zaviesť a na akej úrovni), ale aj v súvislosti s doplňujúcimi informáciami, ktoré každý členský štát a subjekt verejného sektora môže požadovať od hostiteľov (s výhradou súladu so zásadami nediskriminácie a proporcionality stanovenými v ZFEÚ a smernici o službách). Tým sa zabezpečí rešpektovanie a zohľadnenie potrieb členských štátov a orgánov verejnej moci.

Cieľom návrhu je vytvoriť harmonizovaný rámec EÚ na vytváranie a výmenu údajov o krátkodobých prenájmoch ubytovania. Aproximácia pravidiel týkajúcich sa sprostredkovateľských služieb je nevyhnutná na to, aby sa zabránilo šíreniu rozdielnych požiadaviek na údaje a žiadostí o ne na jednotnom trhu, ktoré by bránili cezhraničnému poskytovaniu online sprostredkovateľských služieb a služieb krátkodobého prenájmu ubytovania. Rámec na výmenu údajov vytvorený týmto návrhom má mať pozitívny účinok na prístup hostiteľov na trh, pretože pomáha znížiť administratívne zaťaženie spojené s požiadavkami na registráciu hostiteľov. Vďaka rámcu na výmenu údajov získajú orgány údaje, ktoré potrebujú na rozvoj a zachovávanie pravidiel v oblasti krátkodobých prenájmov ubytovania (napr. pravidiel na obmedzenie ponúk krátkodobých prenájmov ubytovania v niektorých zemepisných oblastiach alebo na zabezpečenie súladu s požiadavkami na bezpečnosť a ochranu zdravia), ktoré sú primerané a ktoré nie sú viac obmedzujúce, než je potrebné na dosiahnutie cieľa verejného záujmu. Článok 114 ZFEÚ preto predstavuje vhodný právny základ pre legislatívny zásah, ktorý sa vzťahuje na online platformy na vnútornom trhu a ktorým sa odstraňujú rozdiely medzi právnymi predpismi a požiadavkami členských štátov, ktoré ovplyvňujú fungovanie vnútorného trhu s online platformami.

Účelom všetkých opatrení podľa tohto návrhu je cielene vypĺňať medzery a prekonávať zostávajúce neistoty v záujme uľahčenia vyváženého rozvoja krátkodobých prenájmov ubytovania. Návrh bude v súlade s cieľmi udržateľného rozvoja a bude prispievať k ich plneniu (najmä cieľa udržateľného rozvoja 11 – udržateľné mestá a spoločenstvá), a to tak, že subjektom verejného sektora poskytne nástroje a údaje na proporcionálnu a udržateľnú reguláciu odvetvia krátkodobých prenájmov ubytovania. Okrem toho sa ním podporí návrh Konferencie o budúcnosti Európy „investovať do hospodárstva založeného na cestovnom ruchu a kultúre zahŕňajúceho množstvo drobných destinácií v Európe“. Doplnia sa ním všetky existujúce právne nástroje, z ktorých bude vychádzať, a bude v súlade s právom EÚ v oblasti hospodárskej súťaže, s medzinárodnými obchodnými záväzkami a s navrhovaným Európskym vyhlásením o digitálnych právach a zásadách v digitálnom desaťročí.

–Všeobecné nariadenie o ochrane údajov sa uplatňuje na spracúvanie osobných údajov subjektmi verejného sektora a online platformami (a to aj v prípade, keď je to nevyhnutné na poskytovanie registračných čísel a udržiavanie ich registra), a na výmenu osobných údajov medzi online platformami (ktoré disponujú významným množstvom údajov o činnostiach v oblasti krátkodobých prenájmov ubytovania) a subjektmi verejného sektora. Vo všeobecnom nariadení o ochrane údajov sa uvádza, že osobné údaje možno spracúvať len vtedy, ak existuje právny dôvod na takéto spracovanie (napr. spracovanie je potrebné v záujme splnenia zákonnej povinnosti alebo na realizáciu úlohy vykonávanej vo verejnom záujme). V tomto návrhu sa uvádzajú dôvody na zákonné spracúvanie osobných údajov, ktoré je nevyhnutné na zvýšenie transparentnosti v odvetví krátkodobých prenájmov ubytovania, a stanovujú sa záruky v oblasti ochrany údajov s cieľom zabezpečiť úplný súlad so všeobecným nariadením o ochrane údajov.

–v rámci možnosti 3 by sa ciele splnili vytvorením účinného rámca na výmenu údajov v celej EÚ. Táto možnosť by však takisto predstavovala vysoké administratívne náklady pre subjekty verejného sektora a obmedzovala ich slobodu konania.

–v rámci možnosti 2 by sa ciele splnili flexibilným a proporcionálnym spôsobom. Zvýšila by sa ňou transparentnosť v segmente krátkodobých prenájmov ubytovania, pričom by sa zároveň znížilo zaťaženie online platforiem a subjektom verejného sektora by sa ponechala flexibilita,

–v rámci možnosti 1 by sa v plnej miere nezabezpečilo primerané riešenie záťaže pre platformy a prístupu k údajom. Jej dobrovoľná povaha znamená, že k zlepšeniu by došlo len v niektorých oblastiach a iba pri obmedzenom počte online platforiem a subjektov verejného sektora,

–Možnosť 3 by zahŕňala opatrenia uvedené v možnosti 2, povinnosť registrácie by sa v nej však rozširovala na všetkých hostiteľov a jednotky v EÚ. Všetky členské štáty by museli na vnútroštátnej úrovni zaviesť registračný systém pre všetkých hostiteľov a ich jednotky.

–Podľa možnosti 2 by subjekty verejného sektora mali chcieť získavať údaje od online platforiem na účely tvorby politík a presadzovania s cieľom udržiavať najprv registračný systém pre hostiteľov a ich jednotky, ktoré by museli spĺňať určité požiadavky. Keď hostitelia predložia vopred vymedzený súbor údajov a informácií, subjekty verejného sektora by im pridelili registračné číslo ku každej jednotke. Online platformy by mali povinnosť vyžadovať od hostiteľov, aby im poskytli toto registračné číslo a aby subjektom verejného sektora pravidelne poskytovali vopred vymedzený súbor údajov (napr. počet predpokladaných a skutočných rezervácií a počet hostí, ktorí sa ubytovali v jednotke pri jednotlivých rezerváciách). Členské štáty by museli zriadiť jednotné digitálne kontaktné miesto s cieľom povoliť prenos údajov a museli by jasne uviesť, ktoré povinnosti sa na ich území vzťahujú na hostiteľov a ktoré na online platformy.

–Možnosť 1 má formu odporúčania. Návrhom by sa subjekty verejného sektora vyzvali na zavedenie registračných systémov pre hostiteľov. Súčasťou týchto systémov by bol zber údajov na identifikáciu hostiteľa a jednotky a následné automatické pridelenie registračného čísla. Subjekty verejného sektora by sa takisto vyzvali, aby od online platforiem požadovali zobrazenie registračných čísel pre každú jednotku a aby subjektom verejného sektora poskytli vopred dohodnuté údaje o činnosti. Toto odporúčanie by bolo založené na príkladoch osvedčených postupov a mohlo by sa doplniť kódexom správania na uľahčenie výmeny údajov medzi subjektmi verejného sektora a online platformami špecifikovaním rozsahu výmeny údajov a technických prostriedkov.

Subjekty verejného sektora potvrdili, že na účely tvorby politík a presadzovania potrebujú osobné aj iné ako osobné údaje. Poukázali na to, že v súčasnosti majú problém získavať tieto údaje od hostiteľov a online platforiem, a to z rôznych technických či právnych dôvodov. Hostitelia zdôraznili potrebu zvýšiť zodpovednosť online platforiem za zabezpečenie toho, aby sa zobrazovali len zákonné ponuky. Varovali proti rozmnožovaniu reštriktívnych pravidiel pre hostiteľov na miestnej úrovni. Správcovia nehnuteľností (prevažne MSP) navrhli, aby sa pre krátkodobé prenájmy ubytovania zaviedli jednoduché postupy registrácie a že na mapovanie prevádzkovateľov krátkodobých prenájmov ubytovania by mala byť k dispozícii vnútroštátna databáza. Online platformy požadovali, aby žiadosti o poskytnutie údajov boli primerané a v súlade s právom EÚ, najmä so všeobecným nariadením o ochrane údajov. Menšie platformy upozornili na to, že nová povinnosť poskytovania údajov musí vychádzať z existujúcich povinností (napr. podľa smernice o administratívnej spolupráci v oblasti daní a aktu o digitálnych službách) a že je potrebné vyplniť ostávajúce medzery. Odvetvie ubytovacích a pohostinských služieb (najmä hotely) podporilo registračné systémy pre hostiteľov a zvýšenie poskytovania údajov zo strany online platforiem. Odvetvie požaduje rovnaké podmienky pre poskytovateľov krátkodobých prenájmov ubytovania a poskytovateľov tradičných ubytovacích služieb.

Pri príprave tohto návrhu Komisia viedla konzultácie s rôznymi zainteresovanými stranami vrátane subjektov verejného sektora (na celoštátnej, regionálnej a miestnej úrovni), online platforiem (a ich organizácií), hostiteľov a ďalších poskytovateľov služieb (ako sú správcovské spoločnosti a hotely) a miestnych združení. Súčasťou konzultácií bolo aj úvodné posúdenie vplyvu, 12-týždňová špecializovaná verejná konzultácia, do ktorej prišlo 5 692 odpovedí, semináre so zainteresovanými stranami, dve cielené zisťovania so subjektmi verejného sektora a s platformami a cielené konzultácie so zainteresovanými stranami.

3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

Opatrenia EÚ je možné zúžiť na podporu dobrovoľných opatrení zo strany odvetvia a na určité sprievodné opatrenia. Takéto obmedzenie by však zrejme nebolo účinné, pretože by záviselo od ochoty odvetvia zmeniť súčasný stav. Predchádzajúce prípady mäkkého prístupu, ako bolo oznámenie o kolaboratívnom hospodárstve z roku 2016 a zásady politiky z roku 2018, neviedli k významným zlepšeniam z hľadiska transparentnosti v odvetví krátkodobých prenájmov ubytovania a niekoľko zainteresovaných strán ich považovalo na nedostatočné. To sa preukázalo aj výzvami Rady a Parlamentu na zvýšenie právnej istoty a transparentnosti; a pri konzultáciách a posúdení vplyvu, pri ktorých sa odhalili hranice a neúčinnosť mäkkých nástrojov, ako sú dobrovoľné dohody, ktoré sa doteraz používajú na úrovni EÚ a na vnútroštátnej úrovni. Pravidlá všeobecného nariadenia o ochrane údajov navyše vyžadujú právny základ a záruky, aby ciele návrhu mohli podporovať výmenu osobných údajov.

Po prijatí tohto nariadenia by členské štáty mali prechodné obdobie dvoch rokov na zmapovanie príslušných miestnych orgánov, vytvorenie alebo prispôsobenie existujúcich miestnych/vnútroštátnych registračných systémov (prepojenie miestnych registračných systémov, ak existujú) a vytvorenie infraštruktúry IT na vnútroštátnej úrovni s cieľom zefektívniť výmenu údajov s online platformami (prostredníctvom jednotného digitálneho kontaktného miesta). Prvé hodnotenie sa uskutoční najskôr päť rokov od dátumu začatia uplatňovania nariadenia (t. j. päť rokov po prvotnom dvojročnom prechodnom období).

Pokiaľ ide o vplyvy na životné prostredie, predpokladá sa, že možnosťou 2 sa zvýši schopnosť subjektov verejného sektora posudzovať a zmierňovať ekologickú stopu činností v oblasti krátkodobých prenájmov ubytovania a že táto možnosť im pomôže prilákať tieto činnosti do vidieckych oblastí, v ktorých môžu mať pozitívny vplyv (napr. investovanie do obnov a ekologizácie budov). Vplyv na životné prostredie nemožno kvantifikovať, pretože by k nemu došlo, až keď subjekty verejného sektora použijú zozbierané údaje na navrhovanie ekologických politík.

Z hľadiska hospodárskeho vplyvu by možnosť 2 poskytla prospech, zároveň by však online platformám, subjektom verejného sektora a hostiteľom vznikli náklady na dodržiavanie predpisov. Online platformy by mali úžitok z nahradenia nekoordinovaných žiadostí o údaje jednoduchšími a primeranejšími žiadosťami, v dôsledku čoho by sa z dlhodobého hľadiska znížili ich náklady. Čo sa týka nákladov, online platformy by mali najmä „jednorazové“ administratívne náklady spojené s prispôsobením ich infraštruktúry IT a pripojením k jednotnému digitálnemu kontaktnému miestu. Pre subjekty verejného sektora by bola výhodou vyššia istota v súvislosti s vysledovateľnosťou údajov a optimalizáciou procesov výmeny údajov, čím by sa zas mali znížiť náklady na presadzovanie pravidiel v oblasti krátkodobých prenájmov ubytovania. Subjektom verejného sektora, ktoré tento systém zavedú, by vznikli jednorazové náklady na prispôsobenie sa novému registračnému systému a jednotnému digitálnemu kontaktnému miestu, ako aj náklady na prípravu infraštruktúry IT na prijímanie údajov (najmä náklady na hosting a údržbu). Hostitelia by v priemere mali mať úžitok z časových úspor pri vykonávaní postupov registrácie a z dlhodobého hľadiska z proporcionálnejších pravidiel v oblasti krátkodobých prenájmov ubytovania. Súčasťou registrácie budú aj administratívne náklady.

(4)Mali by sa stanoviť pravidlá na harmonizáciu požiadaviek na transparentnosť pri poskytovaní služieb krátkodobého prenájmu ubytovania prostredníctvom online platforiem pre krátkodobé prenájmy v prípadoch, keď sa členské štáty rozhodnú uložiť takéto požiadavky na transparentnosť. Preto by sa mali stanoviť harmonizované pravidlá pre registračné systémy a požiadavky na zdieľanie údajov týkajúce sa online platforiem pre krátkodobého prenájmy, ak sa členské štáty rozhodnú zaviesť takéto systémy alebo požiadavky. S cieľom dosiahnuť účinnú harmonizáciu a zabezpečiť jednotné uplatňovanie pravidiel členské štáty nebudú môcť prijímať právne predpisy o prístupe k údajom z online platforiem pre krátkodobé prenájmy mimo osobitného režimu stanoveného v tomto nariadení. Cieľom je zabezpečiť, aby členské štáty neregulovali predmetné žiadosti bez zavedenia potrebných registračných systémov, databáz a jednotného digitálneho kontaktného miesta, a uľahčiť primerané a bezpečné zdieľanie údajov online platformami pre krátkodobé prenájmy v rámci vnútorného trhu, ktoré je v súlade s ochranou súkromia. Týmto nariadením nie je dotknutá právomoc členských štátov prijímať a zachovávať požiadavky na prístup na trh týkajúce sa poskytovania služieb krátkodobého prenájmu ubytovania zo strany hostiteľov vrátane požiadaviek na ochranu zdravia a bezpečnosti, minimálnych noriem kvality alebo kvantitatívnych obmedzení za predpokladu, že takéto požiadavky sú nevyhnutné a primerané na ochranu cieľov verejného záujmu v súlade s ustanoveniami Zmluvy o fungovaní Európskej únie a smernice Európskeho parlamentu a Rady 2006/123/ES. Dostupnosť spoľahlivých údajov na jednotnom základe by mala podporiť úsilie členských štátov pri tvorbe politík a právnych predpisov, ktoré sú v súlade s právom Únie. Ako vyplýva z judikatúry Súdneho dvora Európskej únie, členské štáty sú povinné odôvodniť prípadné obmedzenia prístupu na trh pre hostiteľov na základe údajov a dôkazov.

(3)Na tento účel by sa mali stanoviť harmonizované pravidlá generovania a zdieľania údajov o službách krátkodobého prenájmu ubytovania s cieľom zlepšiť prístup orgánov verejnej moci k údajom o poskytovaní služieb krátkodobého prenájmu ubytovania a zvýšiť ich kvalitu, čo by im zase malo umožniť navrhovať a vykonávať politiky týkajúce sa takýchto služieb účinným a primeraným spôsobom.

(2)Verejné orgány na vnútroštátnej, regionálnej a miestnej úrovni čoraz viac prijímajú opatrenia na získavanie informácií od hostiteľov a online platforiem pre krátkodobého prenájmy zavedením registračných systémov a iných požiadaviek na transparentnosť, a to aj na online platformách pre krátkodobého prenájmy. Právne povinnosti týkajúce sa generovania a zdieľania údajov sa však v rámci členských štátov a medzi nimi značne líšia, pokiaľ ide o ich rozsah a frekvenciu, ako aj pokiaľ ide o súvisiace postupy. Prevažná väčšina online platforiem sprostredkujúcich poskytovanie služieb krátkodobého prenájmu ubytovania poskytuje svoje služby cezhranične a dokonca na celom vnútornom trhu. V dôsledku rozdielnych požiadaviek na transparentnosť sa obmedzuje úplná realizácia potenciálu služieb krátkodobého prenájmu ubytovania a negatívne ovplyvňuje riadne fungovanie vnútorného trhu. S cieľom dosiahnuť harmonizovanejšie pravidlá a požiadavky a zabezpečiť spravodlivé, jednoznačné a transparentné poskytovanie služieb krátkodobého prenájmu ubytovania v rámci úsilia o podporu vyváženého ekosystému cestovného ruchu v rámci vnútorného trhu by sa mal na úrovni Únie stanoviť jednotný a cielený súbor pravidiel.

V piatej, poslednej kapitole sa uvádzajú záverečné ustanovenia. Článkom 16 sa vytvára výbor v zmysle nariadenia (EÚ) č. 182/2011. Článkom 17 sa do príloh I a II k nariadeniu (EÚ) 2018/1724 dopĺňajú administratívne postupy, na ktoré sa vzťahuje toto nariadenie, a to prostredníctvom zmeny uvedeného nariadenia. Článok 18 obsahuje opis procesu hodnotenia a preskúmania tohto nariadenia. V článku 19 sa uvádzajú dátumy nadobudnutia účinnosti a uplatňovania tohto nariadenia.

(6)Toto nariadenie by sa malo uplatňovať na služby pozostávajúce z krátkodobého prenájmu zariadených priestorov za odplatu, či už na profesionálnom alebo neprofesionálnom základe. Služby krátkodobého prenájmu ubytovania sa môžu týkať napríklad izby v hlavnom bydlisku hostiteľa za jeho/jej prítomnosti, hlavného alebo sekundárneho bydliska hostiteľa prenajatého na obmedzený počet dní v roku alebo jednej alebo viacerých nehnuteľností kúpených hostiteľom ako investície, ktorá sa prenajímajú v krátkodobom horizonte, zvyčajne na menej ako rok počas celého roka. Poskytovanie zariadeného ubytovania na trvalejšie používanie, zvyčajne na jeden rok alebo viac, by sa nemalo považovať za krátkodobé poskytovanie. Služby krátkodobého prenájmu ubytovania sa neobmedzujú na jednotky prenajaté na turistické alebo rekreačné účely, ale mali by zahŕňať krátkodobé pobyty na iné účely, ako je podnikanie alebo štúdium.

(7)Pravidlá stanovené v tomto nariadení by sa nemali vzťahovať na hotely a podobné ubytovacie zariadenia vrátane rekreačných hotelov, apartmánových alebo bytových hotelov, hostelov a motelov, keďže na ich služby sa už vzťahujú existujúce povinnosti týkajúce sa transparentnosti a podávania správ, najmä nariadenie Európskeho parlamentu a Rady (EÚ) č. 692/2011. Uvedené pravidlá by sa nemali vzťahovať ani na ubytovanie poskytované v kempingoch alebo na parkoviskách pre rekreačné vozidlá a pre prívesy, ako sú stany, obytné prívesy alebo rekreačné vozidlá, keďže takéto ubytovacie zariadenia sa zvyčajne nachádzajú vo vyhradených priestoroch, ako sú kempingy alebo parkoviská pre karavany, a nemajú vplyv na bytové domy, porovnateľný so službami krátkodobého prenájmu ubytovania.

(8)Pravidlá stanovené v tomto nariadení by sa mali uplatňovať na online platformy v zmysle článku 3 písm. i) nariadenia Európskeho parlamentu a Rady (EÚ) 2022/2065, ktoré umožňujú hosťom uzatvárať s hostiteľmi zmluvy na diaľku o poskytovaní služieb krátkodobého prenájmu ubytovania. Z rozsahu pôsobnosti tohto nariadenia by sa preto mali vylúčiť webové stránky spájajúce hostiteľov s hosťami bez akejkoľvek ďalšej úlohy pri uzatváraní priamych transakcií. Tieto pravidlá sa nevzťahujú na online platformy, ktoré sprostredkúvajú poskytovanie služieb prenájmu krátkodobého ubytovania bezplatne (napríklad online platformy sprostredkujúce výmenu obydlí), keďže sa vzťahujú len na krátkodobé služby prenájmu ubytovania poskytované za odplatu.

(9)Postupy registrácie umožňujú príslušným orgánom zhromažďovať informácie o hostiteľoch a jednotkách týkajúcich sa služieb krátkodobého prenájmu ubytovania. Registračné číslo, ktoré je jedinečným identifikátorom prenajatej jednotky, by malo zabezpečiť, aby sa údaje zozbierané a zdieľané platformami mohli riadne priradiť hostiteľom a jednotkám. Príslušné orgány by preto mali v prípade, že chcú dostávať údaje od poskytovateľov online platforiem pre krátkodobé prenájmy, zaviesť alebo zachovať postupy registrácie hostiteľov a ich jednotiek, a to buď na vnútroštátnej, regionálnej alebo miestnej úrovni.

(10)S cieľom zabezpečiť, aby príslušné orgány získavali informácie a údaje, ktoré potrebujú, bez neprimeraného zaťaženia online platforiem a hostiteľov, je potrebné stanoviť spoločný prístup k postupom registrácie v členských štátoch, ktorý sa obmedzí na základné informácie umožňujúce identifikáciu jednotky a hostiteľa. Na tento účel by členské štáty mali zabezpečiť, aby po predložení všetkých relevantných informácií a dokumentov bolo hostiteľom a jednotkám pridelené registračné číslo. Hostitelia by mali byť schopní identifikovať a autentifikovať sa pomocou prostriedkov elektronickej identifikácie vydaných v rámci oznámeného systému elektronickej totožnosti podľa nariadenia Európskeho parlamentu a Rady (EÚ) č. 910/2014 s cieľom dokončiť uvedené registračné postupy.

(11)Hostitelia by mali poskytnúť informácie o sebe, jednotkách, ktoré ponúkajú na krátkodobý prenájom ubytovania, a ďalšie potrebné informácie, aby príslušné orgány poznali totožnosť hostiteľa a jeho kontaktné údaje, ako aj miesto, druh (napr. dom, byt, miestnosť) a charakteristiky jednotky. Takéto informácie sú potrebné na zabezpečenie vysledovateľnosti hostiteľov a ponúkaných jednotiek. Opis charakteristík jednotky by mal obsahovať údaj o tom, či sa jednotka ponúka úplne alebo čiastočne a či hostiteľ používa jednotku na účely bývania ako hlavné alebo sekundárne bydlisko alebo na iné účely. Hostitelia by mali poskytnúť aj informácie o maximálnom počte hostí, ktorí sa na jednotke môžu ubytovať.

(12)Členské štáty by mali mať možnosť požadovať od hostiteľov, aby predložili dodatočné informácie a dokumentáciu potvrdzujúce súlad s požiadavkami stanovenými vo vnútroštátnych právnych predpisoch, ako sú požiadavky na zdravie a bezpečnosť a ochranu spotrebiteľa. Členské štáty môžu najmä v záujme zabezpečenia rovnakého prístupu a začlenenia vyžadovať od hostiteľov, aby poskytovali informácie o prístupnosti jednotiek ponúkaných na služby krátkodobého prenájmu ubytovania pre osoby so zdravotným postihnutím v súvislosti s vnútroštátnymi alebo miestnymi požiadavkami na prístupnosť. Všetky požiadavky by však mali byť v súlade so zásadami nediskriminácie a proporcionality, čo znamená, že musia byť primerané a potrebné na dosiahnutie legitímneho regulačného cieľa, ako aj so Zmluvou o fungovaní Európskej únie a smernicou 2006/123/ES. Okrem toho by členské štáty mali mať možnosť stanoviť požiadavky na informácie pre hostiteľov, ktorí dodržiavajú právo Únie, pokiaľ ide o otázky, na ktoré sa nevzťahuje toto nariadenie, ako sú neplatené pobyty, a to aj v prípadoch, keď sa dojednania o poskytnutí ubytovania týkajú zraniteľných jednotlivcov, ako sú utečenci alebo osoby, ktorým sa poskytla dočasná ochrana.

(13)Ak sú informácie a dokumentácia, ktoré poskytli hostitelia prostredníctvom postupu registrácie, platné počas obmedzeného obdobia, napríklad v prípade dokladu totožnosti alebo požiarneho alebo iného bezpečnostného osvedčenia, hostitelia by mali mať možnosť tieto informácie alebo dokumenty aktualizovať. Ak hostiteľ nepredloží aktualizované informácie a dokumentáciu, príslušné orgány by mali mať právomoc pozastaviť platnosť registračného čísla až do predloženia aktualizovaných informácií alebo dokumentácie. Informácie a dokumentácia predložená hostiteľom by sa mali uchovávať počas celého obdobia platnosti registračného čísla a maximálne počas jedného roka od žiadosti hostiteľa o výmaz jednotky z registra, aby príslušné orgány mohli vykonať akékoľvek relevantné kontroly aj po výmaze jednotky z registra.

(14)Informácie a dokumentáciu, ktoré poskytli hostitelia prostredníctvom registračného postupu, by príslušné orgány mali overiť až po vydaní registračného čísla. Je vhodné umožniť hostiteľom v primeranej lehote opraviť predložené informácie a dokumentáciu, ktoré príslušný orgán považuje za neúplné alebo nepresné. Ak hostiteľ neopraví informácie a dokumentáciu v stanovenej lehote, príslušný orgán by mal mať právomoc pozastaviť platnosť registračného čísla. Príslušný orgán by mal mať právomoc pozastaviť platnosť registračného čísla aj v prípadoch, keď zistí, že existujú zjavné a vážne pochybnosti, pokiaľ ide o pravosť a platnosť informácií alebo dokumentov poskytnutých hostiteľom. V takýchto prípadoch by príslušné orgány mali informovať hostiteľov o svojom zámere pozastaviť platnosť registračného čísla a o jeho dôvodoch. Hostitelia by mali mať možnosť byť vypočutí a v prípade potreby opraviť poskytnuté informácie a dokumentáciu v primeranej lehote. Ak bola platnosť registračného čísla pozastavená, príslušné orgány by mali mať právomoc bez zbytočného odkladu vydať príkaz, ktorým online platformy pre krátkodobé prenájmy požiadajú o odstránenie alebo znemožnenie prístupu k položke týkajúcej sa predmetnej jednotky. Tieto príkazy by mali obsahovať všetky informácie potrebné na identifikáciu zoznamu vrátane individuálneho jednotného lokalizátora zdrojov (URL) položiek.

(15)Ak sa uplatňuje postup registrácie, hostitelia by mali byť povinní poskytnúť online platformám pre krátkodobé prenájmy svoje registračné čísla, zobraziť ich pri každej položke s jednotkou a poskytnúť hosťom registračné číslo jednotky. Členské štáty by mali zabezpečiť, ak sa uplatňuje postup registrácie, aby vnútroštátne právo umožňovalo príslušným orgánom nariadiť online platformám pre krátkodobé prenájmy, aby odstránili položky týkajúce sa jednotiek ponúkaných bez registračného čísla alebo ponúkaných s neplatným registračným číslom.

(16)V článku 31 nariadenia (EÚ) 2022/2065 sa stanovujú určité požiadavky náležitej starostlivosti pre poskytovateľov online platforiem, ktoré spotrebiteľom umožňujú uzatvárať s obchodníkmi zmluvy na diaľku. Tieto požiadavky sa vzťahujú na online platformy pre krátkodobého prenájmy, pokiaľ ide o služby krátkodobého prenájmu ubytovania ponúkané hostiteľmi, ktoré sa považujú za obchodníkov. Odvetvie krátkodobého prenájmu ubytovania sa však vyznačuje tým, že hostiteľmi sú často súkromné osoby ponúkajúce služby krátkodobého prenájmu ubytovania na príležitostnom partnerskom základe, ktoré nemusia nevyhnutne spĺňať podmienky na to, aby boli podľa práva Únie považovaní za „obchodníkov“. V súlade s koncepciou a cieľom dodržiavania predpisov už v štádiu návrhu podľa článku 31 nariadenia (EÚ) 2022/2065 a s cieľom umožniť príslušným orgánom overiť, či sa dodržiavajú platné registračné povinnosti, je preto vhodné uplatňovať osobitné podmienky na dodržiavanie predpisov už v štádiu návrhu v súvislosti so službami krátkodobého prenájmu ubytovania vrátane tých, ktoré ponúkajú hostitelia, ktoré sa nepovažujú za obchodníkov podľa práva Únie. Online platformy pre krátkodobé prenájmy by mali zabezpečiť, aby sa služby neponúkali, ak nebolo poskytnuté registračné číslo, v prípadoch, keď hostiteľ vyhlási, že takéto registračné číslo sa uplatňuje. Nemalo by to znamenať povinnosť online platforiem pre krátkodobé prenájmy všeobecne monitorovať služby ponúkané hostiteľmi prostredníctvom ich platformy, ani všeobecnú povinnosť zisťovania skutočností zameranú na posúdenie presnosti registračného čísla pred uverejnením ponuky služieb krátkodobého prenájmu ubytovania.

(17)Ak chcú príslušné orgány získať od online platforiem pre krátkodobé prenájmy informácie o činnostiach hostiteľov, malo by sa od nich vyžadovať, aby zaviedli alebo zachovali postup registrácie.

(18)Príslušné orgány, ktoré chcú dostávať od online platforiem pre krátkodobé prenájmy informácie o činnostiach hostiteľov a majú zavedené registračné systémy, by mali mať možnosť pravidelne získavať údaje o činnosti od online platforiem. Druh údajov, ktoré možno získať, by mal byť plne harmonizovaný a mal by obsahovať informácie o počte nocí, na ktoré bola registrovaná jednotka prenajatá, počte hostí, ktorí boli v jednotke za každú noc ubytovaní, registračné číslo a URL položky s jednotkou, ktoré sú potrebné na uľahčenie identifikácie hostiteľa a jednotky ponúkanej na služby krátkodobého prenájmu ubytovania v prípadoch, keď registračné číslo chýba alebo je nesprávne. Povinnosť poskytovať údaje o činnosti, registračné číslo a adresu URL položky s jednotkou, sa vzťahuje len na online platformy, ktoré skutočne sprostredkovali uzatváranie priamych transakcií medzi hostiteľmi a hosťami, keďže len tieto platformy sú schopné zbierať údaje, napríklad o počte nocí, na ktoré sa jednotka prenajíma, a o počte hostí, ktorí boli v jednotke za každú noc ubytovaní. Členské štáty by nemali zachovávať ani zavádzať opatrenia, ktoré vyžadujú, aby platformy podávali správy o poskytovateľoch služieb krátkodobého prenájmu ubytovania a ich činnostiach, ktoré sa odchyľujú od činností stanovených v tomto nariadení, pokiaľ sa v práve Únie nestanovuje inak.

(19)S cieľom zabezpečiť, aby spracúvanie osobných údajov bolo primerané, relevantné a obmedzené na to, čo je nevyhnutné vzhľadom na účely, na ktoré sa spracúvajú, by sa od online platforiem pre krátkodobé prenájmy nemalo vyžadovať, aby oznamovali dodatočné informácie o totožnosti hostiteľov a o jednotkách, keďže tieto informácie už príslušné orgány zhromažďujú prostredníctvom registračných postupov uplatniteľných na hostiteľov.

(20)Od online platforiem pre krátkodobé prenájmy, ktoré sa považujú za malé podniky alebo mikropodniky v zmysle odporúčania Komisie 2003/361/ES, by sa nemalo očakávať, že na výmenu údajov budú používať prostriedky komunikácie stroj-stroj za predpokladu, že v predchádzajúcom štvrťroku nedosiahli v Únii mesačný priemer minimálne 2 500 aktívnych hostiteľov. Tým, že sa takýmto online platformám pre krátkodobé prenájmy umožní používať manuálne prostriedky na výmenu údajov s jednotným digitálnym kontaktným miestom, sa zníži ich zaťaženie súvisiace s dodržiavaním predpisov a zohľadnia sa ich finančné alebo technické zdroje, pričom sa zároveň zabezpečí, aby príslušné orgány získavali relevantné údaje. Predpokladá sa, že online platformy pre krátkodobé prenájmy, ktoré sú malými podnikmi alebo mikropodnikmi v zmysle odporúčania 2003/361/ES a ktoré dosahujú alebo prekračujú túto prahovú hodnotu, by už mali mať zavedené systémy, ktoré umožňujú splniť požiadavky na prenos medzi strojmi.

(21)Od online platforiem pre krátkodobé prenájmy by sa malo vyžadovať, aby plnili ohlasovacie povinnosti, pokiaľ ide o služby krátkodobého prenájmu ubytovania, ktoré sprostredkúvajú v prípade jednotiek umiestnených v oblasti, v ktorej bol zavedený postup registrácie, a za predpokladu, že členský štát zriadil jednotné digitálne kontaktné miesto. Zber a výmena týchto informácií je potrebná na to, aby príslušné orgány mohli monitorovať dodržiavanie postupov registrácie vzťahujúcich sa na hostiteľov a aby sa členským štátom umožnilo vypracovať a presadzovať vhodné a primerané politiky v oblasti služieb krátkodobého prenájmu ubytovania.

S cieľom zabrániť tomu, aby online platformy pre krátkodobé prenájmy čelili rozdielnym technickým požiadavkám a rôznym prístupovým bodom na výmenu údajov v rámci členského štátu, by sa malo zriadiť vnútroštátne jednotné digitálne kontaktné miesto ako brána pre elektronický prenos údajov medzi online platformami pre krátkodobé prenájmy a príslušnými orgánmi, čím sa zabezpečia včasné, spoľahlivé a efektívne procesy výmeny údajov.

(23)Jednotné digitálne kontaktné miesta by mali uľahčiť možnosť online platforiem pre krátkodobé prenájmy náhodne kontrolovať platnosť registračného čísla alebo presnosť vlastných vyhlásení s cieľom znížiť chyby a nezrovnalosti, pokiaľ ide o prenos údajov, a zmierniť ich zaťaženie súvisiace s dodržiavaním predpisov. Jednotné digitálne kontaktné miesto by bez toho, aby sa vyžadovalo skutočné uloženie registračného čísla, malo umožniť vykonanie náhodných kontrol buď automaticky prostredníctvom aplikačného programovacieho rozhrania umožňujúceho overenie registračného čísla na základe daných zápisov v registri jednotlivých registračných postupov v členskom štáte, ktorý je pripojený k jednotnému digitálnemu kontaktnému miestu, alebo manuálne, napríklad zadaním registračného čísla do online rozhrania a získaním potvrdenia o jeho platnosti. Online platformy pre krátkodobé prenájmy by mali mať možnosť vykonávať dodatočné kontroly prostredníctvom jednotného digitálneho kontaktného miesta. Členské štáty by mali naďalej presadzovať registračné povinnosti pomocou nástrojov, ktoré už majú k dispozícii.

(24)S cieľom zabezpečiť jednotné podmienky vykonávania technických riešení podporujúcich výmenu údajov a presadzovať interoperabilitu vnútroštátnych jednotných digitálnych kontaktných miest by sa mali na Komisiu preniesť vykonávacie právomoci, aby v prípade potreby stanovila uplatniteľné normy a požiadavky na interoperabilitu. Uvedené právomoci by sa mali vykonávať v súlade s nariadením Európskeho parlamentu a Rady (EÚ) č. 182/2011.

(25)Malo by sa zabezpečiť zosúladenie medzi rôznymi registrami v členskom štáte, ako aj ich interoperabilita s jednotným digitálnym kontaktným miestom s cieľom odstrániť sémantické a technické prekážky výmeny údajov a zabezpečiť účinnejšie a efektívnejšie administratívne postupy. Subjekty zodpovedné za vytvorenie jednotných digitálnych kontaktných miest na vnútroštátnej úrovni a Komisia by mali uľahčiť vykonávanie na vnútroštátnej úrovni a spoluprácu medzi členskými štátmi.